Malɔ́ŋ bīkígá ai miǹyón á miǹkǒl, miǹsə́me á bikodǒg yā ńkōd ńnam, amú bí mān yǎ dīg, mod ǎ tɔ̄á kīg fə̄ wé, báwōdǎn kīg fə miǹtad miǹkúkúmá bíyə́m, tɔ anɔ̌n tɔ biyə́m, dzóm ésə̄ é man yǎ túb, é man yǎ dzāŋ. 10Mayi vəŋan Yērúzalɛm angós mə́kɔ́g, etɔbɔgɔ bíbyál bí zə̄, bətísɔ̌n yā Yúda bâyi bɔ̌ bīlíg, təgě fə ai mod étēde. 11Zǎ m̀fəfə́g wáyi wóg é mam má? Zá ányu Ńtondôbə á ngákɔ́bɔ ai nyé nə́ á kə a yédan mɔ́ ? Ású dzé ńnam ó nə́ ńdzāŋán, ǹdígán anə́ ńkōd ńnam, ḿfág mod ǎ lǒd kīg fə ? 12Ǹtondôbə a kɔ́bɔ̄ nâ: ású bə́ ngádzoge Mvéndé dzama yǎ mə̄ ngávə́ bɔ̄; bá ndzí kig vógolo kíŋ dzama, bá ndzí kig dzɔ toŋ.